Kommer man forbi transformatorstationen på Håndværkervej, vil man muligvis ane en smule røg der siver op fra stedet. Der er dog ingen grund til bekymring, siger indsatsleder Søren Sundbøl til TV2/Nord. Han forklarer, at der inde i en transformator er træklodser og træplader, der bruges til at holde en masse kobbertråde adskilt. Det er dette træ, der stadigvæk ulmer. De forsøger ikke at slukke de små ulmende brande, da de ikke udgør nogen fare, og da det ville være meget omstændigt.
Det er fire dage siden at meterhøje flammer stod op af transformatoren på Håndværkervej. Flammerne er forsvundet, men transformatoren ulmer stadig.